**Poročilo o izmenjavi v Granadi v obeh semestrih 2018/19**

Z izmenjavo sem bila zelo zadovoljna. Najprej sem šla na izmenjavo le za en semester, ker pa sem se imela tako dobro, sem jo podaljšala na kar 10 mesecev. Predavanja so vsa v španščini, vendar s tem nisem imela ogromnih problemov. Res je, da sem prišla v Španijo z zelo slabim znanjem jezika, ker se je nisem učila (v šoli, tečaji), ter sem se zato morala veliko učiti, vendar se s trudom in voljo vse da! Profesorji so bili v večini zelo prijazni in so mi pomagali pri nalogah. Življenjski stroški niso bili tako visoki, hrana nekoliko cenejša kot v Sloveniji. Živela sem v dvosobnem stanovanju in plačevala 250 evrov na mesec z vključenimi stroški. Spoznala sem ogromno ljudi, tako erasmus kot domačinov. Ljudje so zelo prijazni in žurerski. Če rad uživaš življenje, je Španija prava destinacija zate. Prelepo mesto Granada ponuja ogromno stvari. Priporočam vam hoditi veliko na tapas, poskusiti njihovo paello in krompirjevo tortiljo. Potujte veliko in si poskusite ogledati vsak košček Granade. Obisk Alhambre je obvezen. :)

Dovolim objavo mojega elektronskega naslova: klarchy.bolta@gmail.com